Ego Mathildis comitissa Nivernensis, pro amore Dei et remedio anime mee, et pro remedio animarum antecessorum et successorum meorum, et precipue pro remedio anime Guillelmi filii mei, quamdam vineam quam de judeo qui dicitur Deus benedicat eum emeram Deo et ecclesie Juliacensi, et sanctimonialibus ibi Dei servitio nuncupatis, dedi et quittavi et in perpetuum libere possidendum concessi; statuens ut de vino quod ex eadem vinea proveniet singulis annis emantur carnifice? sanctimonialibus memoratis. Si quid autem ultra carnificiarum emptionem de vino vendito superfuerit, emantur pepla supradictis pariter dominabus. Statui etiam et precepi ut vinum quod ex hac vinea provenerit, in alios usus nequaquam possit expendi. Porro anniversarium meum, comitis Guidonis, comitis Petri, domini Odonis de Yxolduno, nec non et Villelmi filii mei anniversarium singulis annis se celebratura ecclesia Juliacensis repromisit. Quod ut ratum..... Testes: Guillelmus de Lisinis, Joannes....